stanford-oval/wikipedia huggingface dataset:
Iso Paskolampi (Äänekoski)
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen keskiosan alueella (14.42), jonka Keski-Keiteleen lähialueeseen (14.421) se kuuluu. Lammen vedenpinnan korkeus on 124,4 metriä mpy.
Iso Palojärvi (Viitasaari)

| Iso Palojärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari, Kivijärvi
Koordinaatit:  63°05′56″N, 25°22′39″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskupuro:  Palopuro Koivujärveen 
Järvinumero:  14.441.1.020
Mittaustietoja
Pinnankorkeus:  147,1 m  
Pituus:  580 m  
Leveys:  310 m  
Rantaviiva:  1,987 km  
Pinta-ala:  13,131 ha  
Tilavuus:  0,0003538 km³ 
Keskisyvyys:  2,69 m  
Suurin syvyys:  8,5 m  
Saaria:  1 
 fiIso Palojärvi 
Iso Palojärvi  on Keski-Suomessa Viitasaarella ja Kivijärvellä Kennään lähellä sijaitseva järvi.
Maantietoa

Järvi on 580 metriä pitkä, 310 metriä leveä, ja sen pinta-ala on 13,1 hehtaaria. Järvellä on kartan mukaan yksi saari. Järvi on luodattu ja siitä on julkaistu syvyyskartat. Järven tilavuudeksi on saatu 353 800 kuutiometriä. Sen keskisyvyys on 2,7 metriä ja suurin syvyys on 8,5 metriä. Sen rantaviivan pituus on 2,0 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Vuosjärven alueeseen (14.441) se kuuluu. Järven vedenpinnan korkeus on 147,1 metriä mpy.
Amira Chokairy

| Amira Chokairy> Henkilötiedot |
| --- | --- |
Syntynyt: 20. elokuuta 1995 (ikä 29) Helsinki
Kansalaisuus:   Suomi
Yleisurheilija
Pituus:  163 cm
Laji:  pikajuoksu
Seura:  HKV
Ennätykset:  100 m: 12,48 (2019) 200 m: 24,70 (2021) 400 m: 54,36 (2020) 800 m: 2.08,74 (2021)
 Tietolaatikko päivitetty 16.6.2021 
Amira Bettina Chokairy (s. 20. elokuuta 1995 Helsinki) on suomalainen pikajuoksija. Hän edustaa Helsingin Kisa-Veikkoja.
Chokairy voitti 400 metrin juoksussa Kalevan kisoissa 2019 Lappeenrannassa kultaa  ja Kalevan kisoissa 2020 Turussa hopeaa. Aiemmin hän on sijoittunut Kalevan kisoissa neljänneksi vuonna 2016 ja seitsemänneksi vuonna 2015. Viestijuoksun SM-kilpailuissa hän on saavuttanut hopeaa 4 × 100 metrillä ja pronssia 4 × 800 metrillä vuonna 2016 sekä pronssia 4 × 400 metrillä vuonna 2018.
Chokairyn ennätysajat ovat 100 metrillä 12,48 vuodelta 2019, 200 metrillä 24,70 vuodelta 2021, 400 metrillä 54,36 vuodelta 2020 ja 800 metrillä 2.08,74 vuodelta 2021.
Halestorm

| Halestorm |
| --- | --- |
 Halestorm esiintymässä vuonna 2009.
Tiedot
Toiminnassa:  1998–
Tyylilaji:  Hard rock, alternative rock, alternative metal
Kotipaikka:   Red Lion, Pennsylvania, Yhdysvallat
Laulukieli:  englanti
Jäsenet:  Lzzy Hale   Arejay Hale   Joe Hottinger   Josh Smith  
Entiset jäsenet:  Roger Hale   Dave Hartley  
Levy-yhtiö:  Atlantic Records  
Aiheesta muualla
Kotisivut
Infobox OKNimi-testi OK: 
Halestorm on yhdysvaltalainen rock-yhtye, joka perustettiin Pennsylvaniassa vuonna 1998. Yhtye on julkaissut neljä albumia, livealbumin ja 7 EP:tä. Yhtyeen toisen albumin The Strange Case Of... kappale Love bites (So do I) voitti Grammyn parhaana hard rock/metal -kappaleena helmikuussa 2013. Yhtyeen keulakuva on laulajakitaristi Elizabeth "Lzzy" Hale.
Jäsenet

Lzzy Hale – laulu, rytmi ja akustinen kitara, koskettimet (1998–)
Arejay Hale – rummut, lyömäsoittimet, taustalaulu (1998–)
Joe Hottinger – soolokitara, taustalaulu (2003–)
Josh Smith – basso, taustalaulu (2004–)
Jäsenet > Entiset jäsenet

Roger Hale – basso, taustalaulu (1998–2003)
Dave Hartley – basso, taustalaulu (2003–2004)
Diskografia > Studioalbumit

Halestorm (2009,  Atlantic Records)
The Strange Case Of... (2012,  Atlantic)
Into the Wild Life (2015,  Atlantic)
Vicious (2018,  Atlantic)
Back From the Dead  (2022,  Atlantic)
Diskografia > Livealbumit

Live in Philly 2010 (2010,  Atlantic)
Diskografia > EP:t

(Don't Mess with the) Time Man (2000,  omakustanne)
Breaking the Silence (2001,  omakustanne)
Halestorm (2003,  omakustanne)
One and Done (2006,  Atlantic)
Reanimate: The Covers EP (2006,  Atlantic)
Hello, It's Mz Hyde (2012,  Atlantic)
In the Live Room (2012,  Atlantic)
Reanimate 2.0: The Covers EP (2013,  Atlantic)
Into the Wild Live: Chicago (2016,  Atlantic)
Reanimate 3.0: The Covers EP (2017,  Atlantic)
Vicious (Stripped) (2020,  Atlantic)
Reimagined (2020,  Atlantic)
Aiheesta muualla

Kuvia tai muita tiedostoja aiheesta Halestorm Wikimedia Commonsissa
Iso Pallittajärvi

| Iso Pallittajärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Padasjoki
Koordinaatit:  61°18′13″N, 25°14′52″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Pirttijärveen 
Järvinumero:  14.223.1.004
Mittaustietoja
Pinnankorkeus:  132 m  
Pituus:  840 m  
Leveys:  390 m  
Rantaviiva:  3,526 km  
Pinta-ala:  12,185 ha  
Saaria:  2 
 fiIso Pallittajärvi 
Iso Pallittajärvi  on Päijät-Hämeessä Padasjoella Vakkilan kylän lähellä sijaitseva järvi.
Maantietoa

Järven pinta-ala on 12,2 hehtaaria, se on 850 metriä pitkä ja 400 metriä leveä. Järvellä on kartan mukaan kaksi saarta.  Sen rantaviivan pituus on 3,5 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Heinjoen valuma-alueeseen (14.223) se kuuluu. Järven vedenpinnan korkeus on 132 metriä mpy.
Anna Lindh -säätiö

Anna Lindh -säätiö (engl. The Anna Lindh Euro-Mediterranean Foundation for the Dialogue between Cultures) on Barcelona-prosessin puitteissa perustettu, Euroopan ja Välimeren maiden kulttuurien välistä dialogia ajava järjestö. Säätiön tavoitteena on tuoda ihmisiä ja järjestöjä eri puolilla Välimerta lähemmäs toisiaan vuoropuhelun ja kansalaisyhteiskuntien kehittämisen kautta, lisätä yhteistyötä ja keskinäistä suvaitsevaisuutta ja ymmärrystä. Erityiskohderyhmänä on nuoret. Vuonna 2004 perustettu säätiö nimettiin kulttuurienvälisen dialogin parantumista toivoneen, Ruotsin entisen ulkoministerin Anna Lindhin, mukaan.
Toimintaan kannustetaan mukaan nuoriso-, kulttuuri- ja kansalaisjärjestöjä, museoita, akateemisia oppilaitoksia ja tutkimuskeskuksia ja muita Välimeri-asioista kiinnostuneita. Anna Lindh -säätiön kautta on mahdollista saada tukea Euro-Välimeri-kulttuuriyhteistyöhön. Rahoitusta säätiö saa sekä jäsenmailta että EU-komissiolta.
Anna Lindh -säätiön toiminnassa on mukana 42 maata, kaikki EU-maat ja 10 Välimeren maata, ja jokaisessa maassa toimii oma kansallinen verkosto. Suomen Anna Lindh -verkostoa koordinoi Suomen Lähi-idän instituutin säätiö, ja verkostossa ovat mukana muun muassa TAPRI, KEHYS, STETE, Ulkopoliittinen instituutti, FIME, Ulkomaantoimittajayhdistys, Suomalais-arabialainen yhdistys, Hanasaari, Rauhanliitto, Psykologien sosiaalinen vastuu sekä monet järjestöt, oppilaitokset ja yksityishenkilöt. Säätiön päämaja on Egyptin Aleksandriassa.
Aiheesta muualla

Anna Lindh Euro-Mediterranean Foundation for the dialogue between cultures (Arkistoitu – Internet Archive)
Suomen kansallinen verkosto
Anna Lindh -säätiöstä EU:n sivuilla
Anna Lindh -säätiö Eurooppa-tiedotus-sivuilla[vanhentunut linkki]
Anna Lindh -säätiö tukee kulttuuridialogia[vanhentunut linkki]
Anna Lindh -säätiö: käytännön Euro-Välimeri-yhteistyötä yli rajojen (Arkistoitu – Internet Archive)
Ulkoministeri Tuomiojan puhe Anna Lindh -säätiön tilaisuudessa Tampereella[vanhentunut linkki]
Jan Styrna

Jan Styrna
Jan Styrna (25. tammikuuta 1941 Szczepanów –  28. syyskuuta 2022) oli puolalainen roomalaiskatolinen piispa. Hänet vihki papiksi Tarnówin hiippakuntaan Jerzy Karol Ablewicz 27. kesäkuuta 1965. Hänet nimitettiin Tarnówin vihkipiispaksi sekä Aquipendiumin titulaaripiispaksi 22. kesäkuuta 1991, ja piispaksi vihkiminen seurasi 28. heinäkuuta. Pääkonsekraattorina toimi Józef Mirosław Życiński, jota avustivat Ignacy Tokarczuk ja Piotr Bednarczyk.
2. elokuuta 2003 Styrna sai nimityksen Elblągin piispaksi, jonka virkaan hänet asetettiin 23. elokuuta.
Iso-Kukkamo

| Iso-Kukkamo |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°20′05″N, 24°43′04″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarhianjoen alue (35.63)
Laskujoki:  oja Lihjamonlampeen 
Järvinumero:  35.631.1.003
Mittaustietoja
Pinnankorkeus:  123 m  
Rantaviiva:  6,534 km  
Pinta-ala:  92,111 ha  
Tilavuus:  0,0046092 km³ 
Keskisyvyys:  5 m  
Suurin syvyys:  18 m  
Saaria:  ei saaria 
 fiIso-Kukkamo 
Iso-Kukkamo  on Keski-Suomessa Keuruulla Lihjamon kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 92 hehtaaria ja se on 2,4 kilometriä pitkä ja 850 metriä leveä.Järvi on luodattu ja siitä on julkaistu syvyyskartat. Järven tilavuudeksi on saatu 4,6 miljoonaa kuutiometriä eli 0,0046 kuutiokilometriä. Sen keskisyvyys on 5,0 metriä ja suurin syvyys on 18,0 metriä. Järvellä ei ole kartan mukaan saaria. Sen rantaviivan pituus on 6,5 kilometriä..
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Tarhianjoen alueella (35.63), jonka Tarhianjoen alaosan alueeseen (35.631) se kuuluu.
Amir Talai

Amir Talai (s. 1977) on yhdysvaltalainen näyttelijä. Hänet tunnetaan muun muassa ääniroolista animaatiosarjassa Kung Fu Panda: Legends of Awesomeness.
Aiheesta muualla

Amir Talai Internet Movie Databasessa. (englanniksi)
Antônio Benedito da Silva

| Henkilötiedot |
| --- | --- | --- |
Koko nimi: Antônio Benedito da Silva
Syntymäaika: 23. maaliskuuta 1965 (ikä 59)
Syntymäpaikka: Brasilia
Kansalaisuus:  Brasilia
Pelipaikka: Hyökkääjä
Pituus: 186 cm
Seurat
| Vuodet | Seura | O (M) |
| 1985-1989 1991 1991-1992 1992-1996 1995 1996 | Portuguesa Flamengo Yomiuri Shimizu S-Pulse →Urawa Reds Vasco da Gama |  |
Maajoukkue
| 1989 | Brasilia | 1 (0) |
Antônio Benedito da Silva (s. 23. maaliskuuta 1965) on brasilialainen entinen jalkapalloilija. Hänet tunnetaan lempinimellään Toninho.
Jalkapallomaajoukkue

Toninho debytoi Brasilian maajoukkueessa 1989.
Isokissankäpälä

| Isokissankäpälä |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Asterikasvit Asteraceae
Suku::  Kissankäpälät Antennaria
Laji::  villifera
Kaksiosainen nimi
 Antennaria villifera  Boriss. 
Katso myös
   Isokissankäpälä Wikispeciesissä   Isokissankäpälä Commonsissa 
Infobox OKNimi-testi OK: 
Isokissankäpälä (Antennaria villifera, myös A. carpatica ja A. lanata) on kissankäpälälaji, jota tavataan arktisilla ja alpiinisilla alueilla.
Ulkonäkö ja koko

Monivuotinen ja kaksikotinen isokissankäpälä kasvaa 5–30 cm korkeaksi. Kasvi on tukevahko ja tiheäkarvainen. Ruusukelehdet ovat suikeita ja 3–7 cm pitkiä. Varsilehdet ovat hieman ruusukelehtiä lyhyempiä ja kapeampia. Mykeröitä on tavallisesti 3–6. Kukinto on väritykseltään ruskean valkoinen. Isokissankäpälä kukkii heinä-elokuussa.
Levinneisyys

Isokissankäpälä on arktis-alpiininen laji, jota tavataan vuoristoalueilla ja tundralla muun muassa Yhdysvalloissa, Kanadassa, Venäjällä ja Mongoliassa. Skandinaviassa lajia tavataan Norjassa, Suomessa ja Ruotsissa. Suomen esiintymät ovat Enontekiön luoteisosissa noin kahdellatoista suurtunturilla. Suurimmat isokissankäpäläkasvustot ovat Haltilla. Porojen liikalaidunnus ja tunturien kuluminen uhkaavat lajia. Suomessa laji on rauhoitettu ja se on luokiteltu vuodesta 2019 lähtien erittäin uhanalaiseksi. Sitä ennen laji oli silmälläpidettävä.
Elinympäristö

Isokissankäpälää tavataan lähinnä tuntureiden keskipaljakalla. Laji viihtyy kosteilla kankailla, ruohoniityillä, routamailla ja lumenviipymillä. Korkeimmillaan lajia on tavattu 1 150 metrin korkeudessa. Isokissankäpälä on kalkinsuosija.
Aiheesta muualla

Kasviatlas 2020: Isokissankäpälän (Antennaria villifera) levinneisyys Suomessa.
Pinkka – Lajintuntemuksen oppimisympäristö: Isokissankäpälä (Antennaria villifera)
Antidote

Wikisanakirjassa on tähän liittyvä sananselitys: .
Antidote voi viitata:
Antidote, hollantilainen vuonna 1996 perustettu punkyhtye
Antidote, suomalainen yhtye
Antidote Films, newyorkilainen independent-elokuvayhtiö
Antidote Records, brittiläinen independent-levy-yhtiö
Antidote, Swedish House Mafian kappale vuodelta 2011
Antidotes voi viitata:
Antidotes, Foalsin albumi vuodelta 2008
The Antidote voi viitata:
The Antidote, Benzinon albumi
The Antidote, Indo G and Lil' Bluntin albumi
The Antidote, Moonspellin albumi
The Antidote, Morcheeban albumi
The Antidote, Ronny Jordanin albumi
The Antidote, The Wiseguysin albumi
"The Antidote", kappale Story of the Yearin albumilta The Black Swan
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Antidote”, voi hakea sivunnimihaulla, laajalla sivunnimihaulla tai tekstihaulla.
Jan Stejskal

Jan Stejskal (s. 15. tammikuuta 1962 Brno, Tšekkoslovakia) on tšekkiläinen jalkapalloilija, pelipaikaltaan maalivahti. Hän pelasi Tšekkoslovakian maajoukkueessa vuosina 1986–1992 ja Tšekin maajoukkueessa vuonna 1994.
Stejskal edusti kotimaassaan Brnota, Chebiä, Sparta Prahaa, Slavia Prahaa ja Viktoria Žižkovia sekä Englannissa kausina 1990–1994 Queens Park Rangersia. Stejskal pelasi Englannin Valioliigassa yhteensä 41 ottelua kausina 1992–1994 QPR:n noustua pääsarjaan.
Stejskal pelasi Tšekkoslovakian maajoukkueessa 29 maaottelua ja Tšekin maajoukkueessa kaksi maaottelua. Tšekkoslovakian yltäessä MM-kilpailuissa 1990 puolivälieriin Stejskal oli joukkueen ykkösmaalivahti ja pelasi kaikki viisi ottelua alusta loppuun.
Iso-Kurikka

| Iso-Kurikka |
| --- | --- |
Valtiot:  Suomi
Maakunnat:  Pohjois-Savo
Kunnat:  Suonenjoki
Koordinaatit:  62°32′23″N, 26°55′56″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  oja Pää-Kurikkaan 
Järvinumero:  14.718.1.051
Mittaustietoja
Pinnankorkeus:  138,2 m  
Pituus:  1,5 km  
Leveys:  420 m  
Rantaviiva:  3,507 km  
Pinta-ala:  19,353 ha  
Saaria:  ei saaria 
 fiIso-Kurikka 
Iso-Kurikka  on Pohjois-Savossa Suonenjoella  Mäkäränkylän lähellä sijaitseva järvi.
Maantietoa

Järvi on 1,5 kilometriä pitkä, 420 metriä leveä, ja sen pinta-ala on 19,4 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 3,5 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Myhinjärven valuma-alueeseen (14.718) se kuuluu. Järven vedenpinnan korkeus on 138,2 metriä mpy.
Iso-Kutemainen

| Iso-Kutemainen |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°06′49″N, 25°49′20″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen keskiosan alue (14.42)
Laskupuro:  Kutemaispuro Keiteleeseen 
Järvinumero:  14.421.1.035
Mittaustietoja
Pinnankorkeus:  99,6 m  
Pituus:  340 m  
Leveys:  210 m  
Rantaviiva:  0,9 km  
Pinta-ala:  4,974 ha  
Tilavuus:  0.000046 km³ 
Keskisyvyys:  0,93 m  
Suurin syvyys:  3,8 m  
Saaria:  ei saaria 
 fiIso-Kutemainen 
Iso-Kutemainen  on Keski-Suomessa Viitasaarella  Viitasaaren lähellä sijaitseva lampi.
Maantietoa

Lampi on 340 metriä pitkä, 210 metriä leveä, ja sen pinta-ala on 5,0 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 46 200 kuutiometriä. Sen keskisyvyys on 0,9 metriä ja suurin syvyys on 3,8 metriä. Sen rantaviivan pituus on 900 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen keskiosan alueella (14.42), jonka Keski-Keiteleen lähialueeseen (14.421) se kuuluu. Lammen vedenpinnan korkeus on 99,6 metriä mpy.
Jaakko Laurila

Jaakko Laurila (16. syyskuuta 1873 Isokyrö – 26. lokakuuta 1956 Helsinki) oli sanomalehtimies ja eduskunnan painatustöiden kanslian päällikkö.
Jaakko Laurilan vanhemmat olivat poliisikonstaapeli Matti Laurila ja Elisabeth Perttilä ja puoliso vuodesta 1922 Aini Irene Yrjänäinen. Ylioppilaaksi Laurila tuli 1894 Vaasan lyseosta ja valmistui filosofian kandidaatiksi 1903. Laurila aloitti lehtimiesuransa Päivälehden palveluksessa 1902 ja siirtyi lehden lakkauttamisen jälkeen Helsingin Sanomien ulkomaantoimittajaksi vuodesta 1905 vuoteen 1907, jolloin hän perusti Uusmaalainen-lehden ja tuli sen päätoimittajaksi. Sittemmin hän toimi Laatokan, Kalevan ja Savo-lehden päätoimittajana ja Kauppalehden palveluksessa, kunnes tuli ensin 1919 eduskunnan painatustöiden valvojaksi ja sitten painatustöiden kanslian päälliköksi, mistä tehtävästä hän jäi eläkkeelle 1951. Vuodesta 1923 Laurila oli myös valtioneuvoston kirjapainon ja julkaisuvaraston johtaja. Suomen Sanomalehtimiesten Liittoa perustamassa ollut Laurila kutsuttiin yhdistyksen kunniajäseneksi 1945. Nuorsuomalaisen Puolueen aktiivi Laurila oli puolueen viimeinen puoluesihteeri. Hänet tunnettiin myös suomentajana ja novellien kirjoittajana. Laurilan kirjoittamia runoja ja novelleja julkaistiin albumeissa sekä muun muassa Päivälehdessä, Pohjalaisessa ja Helsingin Sanomissa.
Jaakko Laitinen (jalkapalloilija)

Jaakko Laitinen (s. 16. tammikuuta 1983) on suomalainen jalkapalloilija, joka on pelannut niin hyökkääjänä, kuin keskikenttäpelaajana. Hän pelaa myös futsalia.
Jaakko Laitinen edustaa Kolmosessa pelaavaa NoPS:ia, jonne hän siirtyi Ilveksestä. Laitinen on Ilveksen kasvatti, mutta hän on edustanut myös PP-70:tä. Laitinen pelaa myös futsalia Porin Palloilijoissa ja Suomen futsalmaajoukkueessa. Maajoukkueessa Laitinen on pelannut 36 maaottelua viimeistellen 10 maalia.
Izumi-Ōtsu

| Izumi-Ōtsu (泉大津市) |
| --- | --- |
 Izumi-Ōtsun rautatieasema
 lippu:  Symboli
 Izumi-Ōtsun sijainti Osakan prefektuurissa
 Izumi-Ōtsu
 Koordinaatit: 34°30′15″N, 135°24′38″E 
Valtio:  Japani
Alue:  Kansai
Prefektuuri:  Osakan prefektuuri
Pinta-ala:  
 – Kokonaispinta-ala:  13,62 km²
Väkiluku (03/2020):  74 490
 – Väestötiheys:  5 469,2 as./km²
Symbolit:  
 – Puu:  Kamferipuu
 – Kukka:  Intianalppiruusu
 
 https://www.city.izumiotsu.lg.jp/ 
Infobox OKVirheellinen NIMI-arvo: 
Izumi-Ōtsu (jap. 泉大津市, Izumi-Ōtsu-shi) on Japanin kaupunki Honshūn saarella Kansain alueella Osakan prefektuurissa. Se sijaitsee prefektuurin lounaisosassa Osakanlahden rannikolla Ōtsujoen suun oikealla rannalla. Izumi-Ōtsussa on 74 490 asukasta (maaliskuussa 2020) ja sen pinta-ala on 13,62 neliökilometriä.
Izumi-Ōtsussa oli muinoin nykyisen Izumin kaupungin alueella sijainneen Izumin provinssin pääkaupungin (kokufu) ulkosatama, joka esimerkiksi Tosa nikkissä tunnetaan ”Ozun ankkuripaikkana” (jap. 小津の泊, Ozu no tomari). Nimi muuntui myöhemmin muotoon Ōtsu. Edo-kaudella se kehittyi yhtenä Kishū-kaidō-tiereitin postiasemista (shukuba). Perinteinen elinkeino oli raidallisten puuvillakankaiden (shima-momen) kudonta, josta kehittyi 1900-luvulle tultaessa muiden tekstiilien, etenkin peittojen valmistusta. Japanin villapeitoista kaupungissa tuotetaan yli 90 prosenttia. Toisen maailmansodan jälkeen Ōtsuun sijoittui myös runsaasti muuta teollisuutta, kuten kone-, metalli-, öljy-, kumi-, paperi- ja lääketeollisuutta. Sen rannikkoalue on osa laajempaa Sakai-Senbokun satama- ja teollisuusvyöhykettä. Kun Ōtsulle myönnettiin kaupunkioikeudet vuonna 1942, se muutti nimensä Izumi-Ōtsuksi.
Izumi-Ōtsun rakennettuun kulttuuriperintöön kuuluu muun muassa Izumi Anashin pyhäkkö, jonka päähalli on valittu yhdeksi Japanin tärkeän kulttuuriomaisuuden kohteista. Kaupunkia palvelee Nankai-rautateiden Nankai-päälinja.
Kuvia

Sone-jinja
Kannon-dōn temppeli
Kauppakatu Izumi-Ōtsussa
Izumi-Ōtsu ilmakuvassa vuonna 1985
Aiheesta muualla

Kuvia tai muita tiedostoja aiheesta Izumi-Ōtsu Wikimedia Commonsissa
Kaupungin internetsivut (japaniksi)
Izumi-Sano

| Izumi-Sano (泉佐野市) |
| --- | --- |
 Kansain kansainvälisen lentoaseman yhteyssilta Rinkū-puistosta
 lippu:  Symboli
 Izumi-Sanon sijainti Osakan prefektuurissa
 Izumi-Sano
 Koordinaatit: 34°24′25″N, 135°19′38″E 
Valtio:  Japani
Alue:  Kansai
Prefektuuri:  Osakan prefektuuri
Pinta-ala:  
 – Kokonaispinta-ala:  56,51 km²
Väkiluku (02/2020):  100 339
 – Väestötiheys:  1 775,6 as./km²
Symbolit:  
 – Puu:  Neidonhiuspuu
 – Kukka:  Lilium japonicum
 – Lintu:  Sinipyrstö
 
 http://www.city.izumisano.lg.jp/ 
Infobox OKVirheellinen NIMI-arvo: 
Izumi-Sano (jap. 泉佐野市, Izumi-Sano-shi) on Japanin kaupunki Honshūn saarella Kansain alueella Osakan prefektuurissa. Se sijaitsee prefektuurin lounaisosassa Osakanlahden rannikolla. Etelässä se ulottuu Izumivuorille ja rajautuu Wakayaman prefektuuriin. Kaupungista johtaa silta tekosaarelle rakennetulle Kansain kansainväliselle lentoasemalle, joka on vaikuttanut voimakkaasti sen kehitykseen. Kaupunkiin kuuluu myös osa lentoasemasaaresta. Izumi-Sanossa on 100 339 asukasta (helmikuussa 2020) ja sen pinta-ala on 56,51 neliökilometriä.
Kaupungin ydinaluetta on Sano, joka kehittyi keskiajalla Kumanoon johtavan Kumano-kaidō-tien varren markkinapaikkana. Myöhemmin Edo-kaudella se tunnettiin etenkin puuvillan, sokerin ja lannoitteena käytetyn kalan kaupasta. Meiji-restauraation jälkeen sinne syntyi tekstiiliteollisuutta, erityisesti pyyhkeiden tuotantoa, muuta valmistavaa teollisuutta ja 1960-luvulta lähtien myös suurimittakaavaista elintarviketeollisuutta. Maaseutumaisilla alueilla viljellään riisiä, vihanneksia ja hedelmiä. Kaupunkioikeudet Sanolle myönnettiin vuonna 1948, jolloin se muutti nimensä Izumi-Sanoksi. Kansain kansainvälisen lentoaseman ja sinne johtavien moottoritie- ja rautatieyhteyksien valmistuttua vuonna 1994 kaupunki on toiminut porttina lentoasemalta saapuvalle liikenteelle.
Izumi-Sanon rakennettuun kulttuuriperintöön kuuluvat esimerkiksi Kinunakivuorelle rakennettu Shippōryū-jin temppeli, Hinen pyhäkkö ja Jigen-inin temppeli, jonka vuonna 1271 valmistunut päähalli on valittu yhdeksi Japanin tärkeän kulttuuriomaisuuden kohteista ja tahōtō-pagodi kansallisaarteeksi. Izumi-Sanoa palvelevat JR Nishi-Nihonin Hanwa-linja ja Kansain lentoasemalinja sekä Nankai-rautateiden Nankai-päälinja ja Nankain lentoasemalinja.
Kuvia

Shippōryū-jin temppeliä
Jigen-in
Rinkū Gate Tower -pilvenpiirtäjä
Hine-jinja
Izumisanon rautatieasema
Aiheesta muualla

Kuvia tai muita tiedostoja aiheesta Izumi-Sano Wikimedia Commonsissa
Kaupungin internetsivut (japaniksi)
Angelo Paravisi

Angelo Paravisi (15. syyskuuta 1930 – 2. syyskuuta 2004) oli italialainen roomalaiskatolinen piispa. Hänet vihittiin papiksi Bergamon hiippakuntaan 30. toukokuuta 1953 ja nimitettiin Bergamon vihkipiispaksi sekä Turris in Proconsularin titulaaripiispaksi 4. kesäkuuta 1988. Piispaksi vihkiminen seurasi 25. kesäkuuta. Pääkonsekraattorina toimi Giulio Oggioni, jota avustivat Clemente Gaddi ja Luigi Morstabilini.
11. heinäkuuta 1996 Paravisi sai nimityksen Creman hiippakunnan piispaksi, jona hän toimi kuolemaansa saakka.
Alivääpeli

Alivääpeli on vanha sotilasarvo, joka on käytössä ainakin Viron puolustusvoimissa.
Virossa

Alivääpelin sotilasarvo on tällä hetkellä käytössä Viron puolustusvoimissa muodossa nooremveebel (n-vbl) (suom. nuorempi vääpeli).
Viron armeijan laaja aliupseeristo jakaantuu kahteen osaan:  alempaan ja ylempään aliupseeristoon. Alempaan aliupseeristoon kuuluvat nooremseersant (suom. alikersantti), seersant (suom. kersantti) ja vanemseersant (suom. ylikersantti). Ylempään aliupseeristoon kuuluvat nooremveebel (suom. alivääpeli), veebel (suom. vääpeli), vanemveebel (suom. ylivääpeli), staabiveebel (suom. esikuntavääpeli) ja ülemveebel (suom. sotilasmestari).[lähde? ] Alivääpelin englanninkielinen kansainvälinen vastine on Junior Warrant Officer.